ZAPISNIK
s 2. sjednice Vijeća Gradske četvrti Črnomerec, održane, 13. srpnja 2017. 
         u prostorijama Područnog ureda Črnomerec, 
                 Trg francuske republike 15/1, s početkom u 11:00 sati

Nazočni članovi Vijeća Gradske četvrti Črnomerec: 
Tamara Ćubretović, Ana Marija Pilaš, Branko Matun, Jopis Jelić, Miroslav Šurbek, Marko Milić, Martin Postružin, Dragutin Buden, Darko Klasić, Maja Čižić, Tomislav Domes, Siniša Ružić

Nenazočni članovi Vijeća Gradske četvrti Črnomerec: 
Ljiljana Peršinec, Vanja Mojzeš, Vlado Crkvenac

Drugi nazočni: Branko Kasalo, predsjednik VMO Jelenovac, Jaka Mustapić, predsjednica VMO Šestinski dol - Vrhovec, Maja Mateša, stručni referent za rad gradske četvrti i mjesnih odbora, Nevenka Antunović, stručni referent za rad gradske četvrti i mjesnih odbora, Snježana Ordanić, voditeljica Područnog odsjeka Črnomerec

Sjednicu otvara Josip Jelić, predsjednik Vijeća Gradske četvrti Črnomerec te pozdravlja sve nazočne.

Predsjednik konstatira da je prisutno 12  članova Vijeća, čime su stečeni uvjeti za raspravu i pravovaljano odlučivanje.

Predsjednika daje na usvajanje Zapisnik s konstituirajuće sjednice VGČ Črnomerec.
S 11 glasova ZA i 1 glasom PROTIV usvojen Zapisnik s konstituirajuće sjednice VGČ Črnomerec.

Predsjednik predlaže dopunu dnevnog reda. Poslije Točke 3. predlaže Točku 4. Potoci na Gradskoj četvrti Črnomerec – donošenje zaključka o ne natkrivanju potoka i dalje numeričkim redom,
Tako dopunjen dnevni red daje na glasovanje.
Jednoglasno usvojen slijedeći: 		
						D n e v n i  r e d:


1. Stavljanje mandata člana Vijeće Gradske četvrti Črnomerec u mirovanje
2. Imenovanje novog člana Vijeća Gradske četvrti Črnomerec
3. Vrtlarska ulica – Vinogradske stube, dolinski kanal – donošenje zaključka
4. Potoci na Gradskoj četvrti Črnomerec – donošenje zaključka o ne natkrivanju potoka
5. Pitanja, prijedlozi, informacije


Nakon usvajanja dnevnog reda sjednice, Siniša Ružić predsjedniku predaje prijedlog (dopis) kojim jedna trećina članova Vijeća traži pokretanje pitanja povjerenja potpredsjednici Vijeća Ljiljani Peršinec, te inzistira da se isti uvrsti na dnevni red. Predsjednik je isto odbio ali na daljnje inzistiranje i prijedlog Siniše Ružića, isti je uvrstio pod Točkom 5. Pitanja, prijedlozi, informacije.

Ad. 1.  Stavljanje mandata člana Vijeća Gradske četvrti Črnomerec u mirovanje

Predsjednik čita Odluku Koalicijske liste Hrvatsko socijalno-liberalne stranke i Nezavisne liste Sandre Švaljek, o određivanju zamjenika članu Vijeća Gradske četvrti Črnomerec, Darku Klasiću, koji je zatražio mirovanje mandata te umjesto njega predložena zamjena člana Vijeća Tomislav Kolačny.
Obzirom da je Darko Klasić bio predsjednik Mandatnog povjerenstva, predlaže izbor novog predsjednika.
Za predsjednika predlaže Josipa Jelića. 
Takav prijedlog zaključka daje na glasovanje.
Jednoglasno donesen slijedeći:

Z A K LJ U Č A K 
o razrješenju i izboru predsjednika
Mandatnog povjerenstva


1. DARKO KLASIĆ razrješuje se dužnosti predsjednika Mandatnog povjerenstva.

2. Za predsjednika se bira JOSIP JELIĆ.


Ad. 2.  Imenovanje novog člana Vijeća Gradske četvrti Črnomerec

Jelić čita Izvješće mandatnog povjerenstva.
Jednoglasno usvojeno slijedeće:

IZVJEŠĆE
o stavljanju mandata u mirovanje člana Vijeća Gradske četvrti Črnomerec
s prijedlogom za verifikaciju mandata zamjeni člana 
Vijeća Gradske četvrti Črnomerec

I.
A) Mandatno povjerenstvo utvrđuje da je član Vijeća Gradske četvrti Črnomerec, 
Darko Klasić, izabran na koalicijskoj listi HSLS - NLSŠ, 21. svibnja 2017. stavio 
	       mandat u mirovanje na dužnost člana Vijeća Gradske četvrti Črnomerec, iz 
                   osobnih razloga. Sukladno odredbi članka 12. stavka 1. i 2. Odluke o izboru 
      članova vijeća gradskih četvrti i vijeća mjesnih odbora (Službeni glasnik Grada 
       Zagreba 4/13, 5/17 i 7/17).  stekli su se uvjeti o stavljanju mandata u mirovanje 
       članu Vijeća Darku Klasiću.   

B) Sukladno članku 14. stavku 2. i 3. Odluke o izboru članova vijeća gradskih četvrti i vijeća mjesnih odbora (Službeni glasnik Grada Zagreba 4/13, 5/17 i 7/17) člana Vijeća izabranog na koalicijskoj listi HSLS - NLSŠ zamjenjuje neizabrani kandidat s liste kojeg odredi politička stranka kojoj je u trenutku izbora pripadao. Za zamjenika Darka Klasića odredila je Tomislava Kolačny kandidata s koalicijske liste HSLS – NLSŠ. 

II.
	Mandatno povjerenstvo predlaže Vijeću da prihvati ovo Izvješće i donese Zaključak o prestanku mandata članu Vijeća Gradske četvrti Črnomerec i verifikaciji mandata zamjenici člana Vijeća, u predloženom tekstu.

Predsjednik nakon pročitanog Izvješća predlaže donošenje Zaključka o stavljanju mandata u mirovanje članu Vijeća Gradske četvrti Črnomerec i virifikaciji mandata zamjeniku člana Vijeća.
Daje na glasovanje.
Jednoglasno donesen slijedeći:

ZAKLJUČAK
o stavljanju mandata u mirovanje članu Vijeća Gradske četvrti Črnomerec 
i verifikaciji mandata zamjeniku člana Vijeća

1. Prihvaća se Izvješće Mandatnog povjerenstva o stavljanju mandata u mirovanje 
članu Vijeća s prijedlogom za verifikaciju mandata zamjeniku člana Vijeća.

2. Utvrđuje se stavljanje mandata u mirovanje članu Vijeća Darku Klasiću, s danom 06. srpnja 2017.

3. Verificira se mandat članu Vijeća Tomislavu Kolačny, zamjeniku Darka Klasića, s danom 13. srpnja 2017.  
     
4. Ovaj će zaključak biti objavljen u Službenom glasniku Grada Zagreba.


Predsjednik se obraća novo izabranom  vijećniku te napominje da osim verifikacije mandata, vijećnik mora dati prisegu kako bi postao punopravni član Vijeća.

Predsjednik čita tekst prisege:

„Prisežem, svojom čašću, da ću dužnost člana Vijeća Mjesnog odbora obavljati savjesno i odgovorno i da ću se u svom radu pridržavati Ustava i zakona, Statuta i odluka Grada Zagreba, te odluka Vijeća, da ću štititi ustavni poredak Republike Hrvatske te se zauzimati za svekoliki probitak Mjesnog odbora, Gradske četvrti, Grada Zagreba i Republike Hrvatske“.

te proziva vijećnika da ustane i izgovori riječ : PRISEŽEM.

Nakon što je vijećnik dao Prisegu, ostali članovi Vijeća čestitali su mu na članstvu.


Ad. 3.  Vrtlarska ulica – Vinogradske stube, dolinski kanal – donošenje zaključka

Predsjednik pojašnjava točku odnosno problematiku koja traje već niz godina. Vijeće je u prošlim mandatima organiziralo sastanak s vlasnicima parcela koji bi trebali dati suglasnost za izradu navedenog dolinskog kanala međutim, jedan od vlasnika nije pristao na suradnju. Obzirom da je donesen novi Zakon po kojem se vlasnici mogu izvlastiti „prisilnim„ putem, predlaže donošenje zaključka.
Otvara raspravu.
Nakon rasprave u kojoj su sudjelovali svi vijećnici, jednoglasno donesen slijedeći:


Z A K LJ U Č A K

o izradi geodetskog elaborata za izgradnju dolinskog kanala 
Vinogradske stube – Vrtlarska 

1. Vijeće podržava izvlaštenje vlasnika parcela na trasi izgradnje dolinskog kanala
Vinogradske stube  - Vrtlarska.

2. Vijeće će poduzeti potrebne radnje koje prethode izradi geodetskog elaborata za 
izgradnju navedenog kanala.  

3. [bookmark: OLE_LINK10][bookmark: OLE_LINK11][bookmark: OLE_LINK14][bookmark: OLE_LINK15]Ovaj Zaključak dostavit će se Gradskom uredu za mjesnu samoupravu na daljnje 
postupanje.  


Ad. 4.  Potoci na Gradskoj četvrti Črnomerec – donošenje zaključka o ne natkrivanju potoka

Predsjednik kaže da je članica Vijeća Maja Čižić predlagatelj točke na temelju poziva građana, nakon što su dobili obavijest da se jave na Trg Stjepana Radića 1 zbog davanja suglasnosti za natkrivanje potoka Črnomerec od Krčelićeve do Prilaza baruna Filipovića, obzirom da imaju parcele uz sam potok.
Maja Čižić pojašnjava problem i posljedice koje nastaju zatvaranjem potoka te predlaže da se Vijeće zauzme protiv zatvaranja potoka Črnomerec, kao i ostalih potoka na području Gradske četvrti.
Predsjednik otvara raspravu.
Nakon rasprave jednoglasno donesen slijedeći:

Z A K LJ U Č A K
          o ne natkrivanju potoka na Gradskoj četvrti Črnomerec 

1. Vijeće je raspravljalo o upitima građana prema članovima vijeća, a vezano za natkrivanje potoka Črnomerec zbog proširenja i produljenja ulice Črnomerec do ulice Prilaz baruna Filipovića. 

2. Vijeće nije suglasno da se natkrivaju potoci na Gradskoj četvrti Črnomerec jer se time uništava flora i fauna koja boravi u i uz potok.  

3. Vijeće traži očitovanje na temelju čega se pokrenuo projekt natkrivanja potoka Črnomerec od Prilaza baruna Filipovića do Krčelićeve ulice. 

4. Ovaj Zaključak dostavit će se Gradskom uredu za prostorno uređenje, izgradnju Grada, graditeljstvo, komunalne poslove i promet.   


Ad. 5.  Pitanja, prijedlozi, informacije

Predsjednik čita dopis o pokretanju pitanja povjerenja potpredsjednici Ljiljani Peršinec te konstatira da je isti sukladan Poslovniku o rad Vijeća i traži obrazloženje.

Siniša Ružić obrazlaže da lista za koju su građani glasovali nije poštovana te građani učestalo šalju stranci prigovore. Smatra da je neprofesionalno i neozbiljno od potpredsjednice da se prisustvuje prvoj radnoj sjednici.

Branko Matun predlaže izbor novog potpredsjednika-ce.

Tamara Čubretović obrazlaže da je polaganjem prisege Ljiljane Peršinec izvršila povredu Poslovnika.

Predsjednik na temelju članka 19. stavka 6. Poslovnika o radu Vijeća predlaže osnivanje povjerenstva u sastavu: Josip Jelić, Ana Marija Pilaš, Marko Milić, Martin Postružin, Dragutin Buden, Branko Matun i Vanja Mojzeš.
Branko Matun kaže da ne želi biti u povjerenstvu i smatra da Ana Marija Pilaš također ne može biti u povjerenstvu.

Tamara Čubretović predlaže da nije u redu da član povjerenstva bude Vanja Mojzeš koji nije prisutan.

Predsjednik daje na glasovanje prijedlog o osnivanju povjerenstva u sustavu: Josip Jelić, Ana Marija Pilaš, Marko Milić, Martin Postružin i Dragutin Buden.
	
Sa 6 slasova ZA i 6 glasova PROTIV, nije izglasan prijedlog o osnivanju povjerenstva.

Predsjednik predlaže stanku od 5 minuta.

Nakon stanke predsjednik stavlja na glasovanje točku o izglasavanju povjerenja, odnosno smjenu, potpredsjednici Ljiljani Peršinec.

Sa 6 glasova ZA i 6 glasova PROTIV, nije izglasan prijedlog za smjenu potpredsjednice Ljiljane Peršinec.

Nakon izglasavanja javio se Tomislav Kolačny koji traži da se održi sjednica u roku 8 dana s točkom dnevnog reda „Pokretanje pitanja povjerenja potpredsjednici Ljiljani Peršinec“, a isto su tražili Maja Čižić i Tamara Čubretović.

Predsjednik kaže da je točka odrađena i da se o njoj više nema što  raspravljati a dali se sjednica mora održati u roku 8 dana, zatražit će očitovanje od Pročelnika Gradskog ureda za mjesnu samoupravu i Gradonačelnika. Čim dobijemo očitovanje, postupit ćemo po njemu.

Maja Čižić skreće pozornost na vrijeme održavanja sjednica da to bude u poslijepodnevnim satima te da se članovi Vijeća obavijeste o svim bitnim stvarima koje se dešavaju između sjednica.

Zatvara sjednicu.


Sjednica završila u 13:00 sati.
Zapisnik vodila:

Nevenka Antunović


KLASA:   026-02/17-01/270
URBROJ: 251-06-11-03-17-2						
Zagreb,     13. srpnja 2017.
								
								      Predsjednik Vijeća 
                                                                                       	            Gradske četvrti Črnomerec
									

									Josip Jelić

